**TECHNICKÁ UNIVERZITA VO ZVOLENE**

**USMERNENIE č. 1**

**PRE SLUŽBUKONAJÚCICH ZAMESTNANCOV NA VRÁTNICIACH, OSTATNÝCH ZAMESTNANCOV A ŠTUDENTOV TUZVO PRI MERANÍ TELESNEJ TEPLOTY A RIEŠENÍ KONFLIKTNÝCH SITUÁCIÍ**

Zvolen, 05. 05. 2020

 Toto usmernenie je vypracované v súvislosti so zabezpečením bezpečnosti a ochrany zdravia zamestnancov a študentov na Technickej univerzite vo Zvolene počas trvania mimoriadnej situácie v súvislosti s rizikom ohrozenia verejného zdravia ochorením COVID-19. Usmernenie bližšie špecifikuje postup pri meraní telesnej teploty osobám vstupujúcim do priestorov Technickej univerzity vo Zvolene, najmä postup riešenia situácií spojených s nameraním hodnoty telesnej teploty 38 °C a viac.

1. V zmysle opatrení hlavného hygienika SR sa nariaďuje meranie telesnej teploty každému zamestnancovi, študentovi alebo inej osobe, ktorá vstupuje do priestorov a objektov Technickej univerzity vo Zvolene (ďalej len TUZVO).
2. Meranie telesnej teploty zabezpečujú službukonajúci zamestnanci vrátnice alebo iné poverené osoby pomocou bezdotykového digitálneho teplomera, príp. pomocou termovíznej kamery.
3. Ak nameraná telesná teplota u zamestnanca, študenta alebo inej osoby dosiahne alebo presiahne hodnotu 38 °C, existuje reálny predpoklad na ochorenie COVID-19. Z dôvodu ochrany života a zdravia ostatných zamestnancov a študentov TUZVO je v kompetencii zamestnancov vrátnice neumožniť tejto osobe vstup do priestorov a objektov TUZVO a odporučiť mu kontaktovať svojho obvodného lekára.
4. Pokiaľ pri zisteniach podľa bodu 3. ide o zamestnanca TUZVO, službukonajúci zamestnanec vrátnice oznámi túto skutočnosť aj vedúcemu pracoviska zamestnanca; pokiaľ ide o študenta, oznámi túto skutočnosť na Referát pre pedagogickú prácu TUZVO; pokiaľ pôjde o cudziu osobu, oznámi túto skutočnosť poverenému kvestorovi TUZVO.
5. V prípade vzniku konfliktných situácií v súvislosti s plnením povinností podľa tohto usmernenia, príp. pri násilnom vniknutí do priestorov a objektov TUZVO, službukonajúci na vrátnici bezodkladne kontaktujú určených vedúcich zamestnancov nasledovne:
6. **Vrátnica v hlavnej budove TUZVO, v budove Fakulty techniky TUZVO a v budove Slovenskej lesníckej a drevárskej knižnice** (v nasledujúcom poradí):
* Ing. František Víglaský, vedúci OIP, tel. 0905 256 003
* Ing. Stanislav Jalakša, poverený kvestor, tel. 0905 751 717
* doc. Ing. Josef Drábek, CSc., prorektor pre rozvoj, tel. 0908 902 238
1. **Vrátnica v budove ŠD Ľ. Štúra:**
* Ing. Stanislav Jalakša, riaditeľ ŠDaJ, tel. 0905 751 717
1. **Vrátnica v budove ŠD Bariny:**
* Ing. Stanislav Jalakša, riaditeľ ŠDaJ, tel. 0905 751 717
1. **Vysokoškolský lesnícky podnik:**
* Ing. Ľubomír Ivan, PhD., riaditeľ VŠLP, tel. 0905 710 489
1. **Arborétum Borová Hora:**
* doc. Ing. Ivan Lukáčik, CSc., riaditeľ ABH, tel. 0905 564 779

 **Porušenie tohto usmernenia sa bude kvalifikovať ako porušenie usmernení Krízového štábu TUZVO a bude následne riešené v zmysle príslušných ustanovení Zákonníka práce.**

Spracovali: doc. Ing. Josef Drábek, CSc.

 Ing. Stanislav Jalakša

 doc. Ing. Andrea Majlingová, PhD.

Schválil: Dr. h. c. prof. Ing. Rudolf Kropil, PhD., rektor TUZVO

Účinnosť: od 11. mája 2020 do odvolania